《寻故人》
元代·黄清老

适兴一寻君，君家在白云。幽花秋后见，落叶夜深闻。

随意坐苔石，呼童煮涧芹。不须谈世事，诗思正纷纷。

作者简介：（1290—1348）元邵武人，字子肃。笃志励学，泰定帝泰定四年进士，除翰林国史院典籍官，迁应奉翰林文字兼国史院编修。出为湖广儒学提举。时人重其学行，称樵水先生。有《春秋经旨》、《四书一贯》。